da en da da da da sv da da en de da da da da da da da da sv en en nl en da da da da da da da da da da da da da
Få en hjælpende hånd i din virksomhed med 'dag-til-dag job' - Stevns Erhvervsråd
sep 1, 2015 | Erhvervsnyt Stevns
Har du sæsonudsving, eller er en stor ordre kommet i hus? Måske har du oprydnings- eller vedligeholdelsesopgaver, der ikke bliver taget hånd om i en travl hverdag, eller du har brug for en vikar, du kan kalde ind med kort varsel?
Et nyt forsøgsprojekt giver virksomheder mulighed for at ansætte motiverede kontanthjælpsmodtagere i korte ansættelser. Virksomheden får løst vigtige arbejdsopgaver og tager samtidig et socialt ansvar ved at hjælpe en lokal borger tættere på arbejdsmarkedet.
Projekt dag-til-dag job er under Jobcenter Stevns – Virksomhedsservice. Har du spørgsmål eller vil du vide mere er du meget velkommen til at kontakte projektleder Katrine Banke Nørgaard på 2476 4145. Hun hjælper med at finde den rette kandidat, med selve ansættelsen og er med på sidelinjen, hvis virksomheden ønsker det. Du kan læse mere om dag-til-dag job her.